hu hu hu hu hu hu hu hu en hu hu id en en en en en hu en hu hu hu en hu de es es en hu en hu en hu es hu hu en hu hu hu hu en hu hu hu hu en sv hu hu hu hu et hu jv jv hu hu hu es hu hu hu hu hu hu hu hu hu hu hu hu hu hu hu hu hu hu hu hu es hu hu de hu hu de hu hu es cs hu nl pl hu en pt en en hu en en hu es en hu en en sk hu en hu hu hu hu hu hu hu hu hu hu hu hu hu hu hu hu hu hu en hu en hu hu hu hu hu en hu hu hu hu hu hu hu hu hu hu hu hu hu hu hu hu hu hu hu hu sk hbs_lat hu en hu hu hu hu hu hu hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu en ar ru bg hbs_lat cy de es fa fi fr fy he hy id it ja kk ko lv nl nb pl pt ru hbs_lat fy vi zh zh hu hu hu hu hu hu hu hu hu hu
A Wikipédiából, a szabad enciklopédiából
Ez a közzétett változat, ellenőrizve: 2022. május 2.
Ugrás a navigációhoz Ugrás a kereséshez
A Nagyfater elszabadul (angolul: Dirty Grandpa) 2016-ban bemutatott amerikai filmvígjáték, amelynek rendezője Dan Mazer, forgatókönyvírója John Philips. A főszerepet Robert De Niro, Zac Efron, Zoey Deutch és Aubrey Plaza alakítja.
Az Amerikai Egyesült Államokban 2016. január 22-én mutatták be, Magyarországon egy héttel később magyar szinkronnal, január 28-án a Freeman Film forgalmazásában. Az országos tv-premier Magyarországon az RTL Klub-on volt látható 2017. április 22-én. Később a Film+ és a Cool TV is leadta.
Dick Kelly (Robert De Niro) sok éven át tartó házassága véget ért, mert meghalt a felesége. De ő ahelyett, hogy szomorkodna, inkább élvezni akarja az életet. Minden vágya az, hogy fogjon magának egy szemrevaló nőt, és kiélvezze vele az élet örömeit.
Megkéri az unokáját, Jasont (Zac Efron), hogy töltsön vele egy kis időt, mert úgysincs sok már neki hátra. Ő és Jason belevetik magukat az életbe, egyik party követi a másikat, de Jason nem érzi túl jól magát, és egyébként is az esküvőjére készül. Nincs kedve csajozni, és inni sem nagyon akar. Egy idő után azonban átszakadnak nála a gátak, és féktelen bulizás veszi kezdetét.
Sok fura alakkal találkoznak közben, és a nagyapa múltja is feltárul. Jason megismer egy lányt (Zoey Deutch), és rájön, hogy nem a megfelelő nővel fog összeházasodni. A család azonban erőlteti a dolgot, így csak a nagyapja segítségére számíthat. Végül a tervezett házasság elmarad, helyette a másik lányt veszi el. Nagyfater is új életet kezd egy a bulikon felszedett fiatal nővel (Aubrey Plaza).
Richard „Dick” Kelly alezredes, Jason nagyapja
Jason Kelly, David fia és Dick unokája
Shadia, Jason régi fényképész osztálytársa
Lenore, Shadia legjobb barátnője
David Kelly, Jason apja és Dick fia
Meredith Goldstein, Jason menyasszonya
„Ájer”, Dick régi katonatársa
A film forgatókönyve szerepelt a Fekete Lista 2011-es kiadásában, amely a forgalomban lévő, jó fogadtatásban részesült, de le nem gyártott forgatókönyvek éves listája.[4][5] A főszerepre Jeff Bridges és Michael Douglas is jelölt volt, de végül Robert De Niro kapta meg a szerepet, aki azonban nem vett részt a film promóciós kampányában.[6][7][8]
De Niro szereposztását Zac Efronnal együtt 2014 szeptemberében erősítették meg.[9] Zoey Deutch lett a női főszereplő, majd januárban Adam Pally és Aubrey Plaza is bekerültek a szereposztásba.[10][11] Plaza elmondta, hogy a szerep azért inspirálta, mert más volt, mint az általa egyébként játszott karakterek, és az is megihlette, hogy a szerep lehetővé teszi számára a testi komédiát.[12]
A film forgatása 2015. január 5-én kezdődött Atlantában.[13][14] Február 4-én McDonough-ban is forgattak.[15] A forgatás február 9-10-én az atlantai The Grand Atrium 200 Peachtree épületében is zajlott.[16] A film előforgatása 2015. február 13-án ért véget a georgiai Hamptonban.[15][17] A gyártás hivatalosan 2015. május 9-én fejeződött be.[18]
2015. október 29-én a Lionsgate közzétette a film első plakátját és előzetesét.[19] Az első plakát Mike Nichols 1967-es Diploma előtt című filmjének plakátját parodizálta.
A filmet eredetileg 2015 karácsonyára tervezték,[20] de 2016. augusztus 12-re halasztották a bemutatót.[21] Ezt követően előrehozták 2016. február 26-ra, majd végül átkerült 2016. január 22-re.[22]
A film Amerikában közel sem aratott felhőtlen sikert a nézők körében, a kritikusok pedig kimondottan utálták. Az IMDb-n 6/10-es osztályzatot adtak neki a nézők, 72175 szavazat alapján. A Metacritic oldalán 18 pontot szerzett a százból, 21 kritika alapján. A Rotten Tomatoes-on 11%-ot ért el 111 kritika alapján.[23]
A számokat nézve azonban sikeres volt a film, mert a költségvetése 11 500 000 dollár volt, a bevétele pedig 94 073 028 dollár.
Magyarországon kiemelkedően jól szerepelt a mozikban. 2016-ban 351 321 nézővel a 4. legnézettebb film volt.[24]
A film szerepel minden idők legrosszabb filmjeinek a listáján is.
↑ Nagyfater ELSZABADUL. The Internet Movie Database. (Hozzáférés: 2016. január 24.)
↑ Nagyfater elszabadul. Box Office Mojo. (Hozzáférés: 2016. január 24.)
↑ ISzDb – NAGYFATER elszabadul (magyar nyelven). Internetes Szinkron Adatbázis. (Hozzáférés: 2016. január 24.)
↑ Marshall, Rick: Watch Zac Efron and Robert DeNiro take on spring break in the Dirty Grandpa trailer. Digital Trends , 2015. október 29. (Hozzáférés: 2016. január 20.)
↑ The Black List 2011: Screenplay Roster. Deadline , 2011. december 12.
↑ Watchthis/Háttér-információ. [2017. április 1-i dátummal az eredetiből archiválva]. (Hozzáférés: 2017. április 1.)
↑ Who Would You Cast for Dirty Grandpa: Jeff Bridges or Michael Douglas?. Vulture.com . NY Mag, 2012. március 27.
↑ Puchiko, Kristy: Jeff Bridges And Michael Douglas Up For Comedy Dirty Grandpa. Cinemablend , 2012. március 27. (Hozzáférés: 2016. január 20.)
↑ Ford, Rebecca: Zac Efron and Robert De Niro to Star in 'Dirty Grandpa' (Exclusive). The Hollywood Reporter , 2014. szeptember 4. (Hozzáférés: 2014. december 11.)
↑ Yamato, Jen. „Adam Pally Joins Efron-De Niro Road Tripper 'Dirty Grandpa'”, 2015. január 22. (Hozzáférés ideje: 2015. január 25.)
↑ Yamanto, Jen: Aubrey Plaza Joins Zac Efron, Robert De Niro In 'Dirty Grandpa'. Deadline , 2015. január 9. (Hozzáférés: 2016. január 21.)
↑ Chen, Jason: Aubrey Plaza on 'Dirty Grandpa,' Twerking for Robert De Niro & That Permanent Death Stare. Yahoo! . (Hozzáférés: 2016. január 21.)
↑ Christine: Spring Breakers needed in Atlanta for 'Dirty Grandpa', starring Robert De Niro & Zac Efron. On Location Vacations, 2014. december 9. (Hozzáférés: 2014. december 18.)
↑ Brett, Jennifer: Casting call: "Dirty Grandpa" with Zac Efron, Robert DeNiro needs extras. Casting Call, 2014. december 29. (Hozzáférés: 2015. január 10.)
↑ a b „'Dirty Grandpa' filming in McDonough, GA this week”, onlocationvacations.com, 2015. február 2. (Hozzáférés ideje: 2015. február 3.)
↑ „'Dirty Grandpa' filming locations in Atlanta for Feb. 9 & 10”, onlocationvacations.com, 2015. február 5. (Hozzáférés ideje: 2015. február 9.)
↑ „'Dirty Grandpa', starring Zac Efron and Robert De Niro, last day of filming is taking place in Hampton, GA”, onlocationvacations.com, 2015. február 13. (Hozzáférés ideje: 2015. február 16.)
↑ Aubrey Plaza on Twitter. Twitter. (Hozzáférés: 2015. május 17.)
↑ Bryant, Jacob: Watch: Zac Efron, Robert De Niro Go on Spring Break in 'Dirty Grandpa' Trailer. Variety, 2015. október 29. (Hozzáférés: 2015. október 29.)
↑ Blake, Emily: 'Now You See Me 2' and 'Dirty Grandpa' get release dates. Entertainment Weekly, 2014. szeptember 9. (Hozzáférés: 2014. december 11.)
↑ Yamato, Jen: Zoey Deutch Joins Zac Efron, Robert De Niro In 'Dirty Grandpa'. Deadline , 2014. december 9. (Hozzáférés: 2015. július 15.)
↑ Busch, Anita. „'Criminal', 'Dirty Grandpa' & 'Mechanic: Resurrection' Get New Release Dates”, 2015. augusztus 3. (Hozzáférés ideje: 2015. augusztus 4.)
↑ Nagyfater elszabadul az Internet Movie Database oldalán Hozzáférés: 2017-04-01 (angolul)
↑ Ezt nem gondoltuk volna a magyarokról – Origo, 2017. január 6.
Nagyfater elszabadul a Facebookon
Nagyfater elszabadul a PORT.hu-n (magyarul)
Nagyfater elszabadul az Internet Movie Database-ben (angolul)
Nagyfater elszabadul a Rotten Tomatoeson (angolul)
Nagyfater elszabadul a Box Office Mojón (angolul)
De Niro helyett szégyelljük magunkat – Egy negatív kritika a filmről. In: Origo, 2016. január 29.
Filmművészetportál • összefoglaló, színes tartalomajánló lap
A lap eredeti címe: „https://hu.wikipedia.org/w/index.php?title=Nagyfater_elszabadul&oldid=24897459”
Fotó nélküli sablont tartalmazó filmek
Hivatkozás erre a változatra
Hogyan hivatkozz erre a lapra?
A lap utolsó módosítása: 2022. május 2., 11:39
A lap szövege Creative Commons Nevezd meg! – Így add tovább! 3.0 licenc alatt van; egyes esetekben más módon is felhasználható. Részletekért lásd a felhasználási feltételeket.